gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7872, del 13-09-2016 (2016/6874)

Notificació de la sentència dictada en el procediment d'execució de titols judicials número 1264/2005.
------------------------------------------------------------------------------------------------------

### Dades del document

Número de DOGV
:   7872

Data del DOGV
:   13-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6874


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el procediment d'execució de titols judicials número 1264/2005. [2016/6874]  
En aquest procediment d'execució de títols judicials amb el número 001264/2005, s'ha dictat sentència en què consta, com a demandant, Heliodoro Cuesta Castilla i, com a demandada, Yesina Josefina Lara Guzmán.  
D'acord amb la Instrucció número 6/2012, de la Secretaria General de l'Administració de Justícia, les actuacions queden a l'oficina judicial a la disposició dels interessats.  
El termini per a recórrer és de 20 dies comptadors des de l'endemà de la notificació, i cal dipositar 50 euros en el compte de consignacions del jutjat, excepte si fóra beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de Justícia en els termes que preveu la Llei Orgànica de protecció de dades.  
  
  
Torrevieja, 6 de setembre de 2016.- La lletrada de l'Administració de Justícia: María Amparo Marco Martínez-Arenas.
Diari Oficial de la Generalitat Valenciana


Sumari del DOGV 7944, del 27-12-2016 (2016/10377)

ACORD de 16 de desembre de 2016, del Consell, pel qual s'autoritza una transferència de crèdits del capítol 2 del programa 421.40, Administració educativa i cultural, al capítol 3 del programa 421.10, Direcció i Serveis Generals, de la Conselleria d'Educació, Investigació, Cultura i Esport, per l'import de 200.000 euros.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10666


Data del document
:   16-12-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 de desembre de 2016, del Consell, pel qual s'autoritza una transferència de crèdits del capítol 2 del programa 421.40, Administració educativa i cultural, al capítol 3 del programa 421.10, Direcció i Serveis Generals, de la Conselleria d'Educació, Investigació, Cultura i Esport, per l'import de 200.000 euros. [2016/10903]  
A fi de fer front a liquidacions d'interessos de demora, la Conselleria d'Educació, Investigació, Cultura i Esport proposa incrementar el capítol 3, «Despeses financeres», en el programa 421.10, Direcció i Serveis Generals, per import de 200.000 euros, mitjançant la transferència de disponibilitats existents en el capítol 2 del programa, 421.40, Administració educativa i cultural.  
A aquest efecte, i d'acord amb el que disposen els articles 17 i 19 Llei 11/2015, de pressupostos de la Generalitat per a l'exercici 2016, el Consell, a proposta del conseller d'Hisenda i Model Econòmic, prèvia deliberació, en la reunió de 16 de desembre de 2016,  
  
  
ACORDA  
  
Primer  
Autoritzar la minoració de crèdit en l'aplicació pressupostària 44.91.90.521.66.3 per import de 200.000 euros.  
  
Segon  
Autoritzar l'increment de crèdit en l'aplicació pressupostària 16.94.63.059.92.7 per import de 200.000 euros.  
  
València, 16 de desembre de 2016  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7720, del 15-02-2016 (2016/998)

CORRECCIÓ d'errades de la Resolució de 14 de gener de 2016, del Servei Territorial d'Indústria i Energia d'Alacant per la qual es convoca l'alçament d'actes prèvies a l'ocupació de determinades finques afectades pel projecte de la reforma de la línia aèria de mitjana tensió a 20 kV, simple circuit, 3636-14-Tibi, per mitjà de nou cable C 100-AL1/17-ST1A, en el terme municipal d'Ibi. Expedient ATLIRE/2013/18/2003. Expedient d'expropiació forçosa JUEXPR/2015/4/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7720

Data del DOGV
:   15-02-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/998


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Correcció d'errades

CORRECCIÓ d'errades de la Resolució de 14 de gener de 2016, del Servei Territorial d'Indústria i Energia d'Alacant per la qual es convoca l'alçament d'actes prèvies a l'ocupació de determinades finques afectades pel projecte de la reforma de la línia aèria de mitjana tensió a 20 kV, simple circuit, 3636-14-Tibi, per mitjà de nou cable C 100-AL1/17-ST1A, en el terme municipal d'Ibi. Expedient ATLIRE/2013/18/2003. Expedient d'expropiació forçosa JUEXPR/2015/4/03. [2016/998]  
  
S'ha advertit una errada en la publicació de la disposició esmentada (DOCV 7717; 11.02.2016), que s'esmena tot seguit.  
  
En la versió en valencià, en el sumari,  
On diu:  
«ATLIRE/2013.18.2003»;  
Ha de dir:  
«ATLIRE/2013/18/2003».
Diari Oficial de la Generalitat Valenciana


Sumari del DOGV 7732, del 02-03-2016 (2016/1321)

Nomenament de funcionaris de carrera com a auxiliars administratius, grup C, subgrup C2, escala d'administració general.
------------------------------------------------------------------------------------------------------------------------

### Dades del document

Número de DOGV
:   7732

Data del DOGV
:   02-03-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/1321


Data del document
:   29-01-2016

Organisme emissor
:   Ajuntament de Benicàssim

Tipus de document
:   Anunci

Anàlisi jurídica

 Descriptors 

:   * Benicàssim
    * funcionari

Nomenament de funcionaris de carrera com a auxiliars administratius, grup C, subgrup C2, escala d'administració general. [2016/1321]  
En compliment del que disposa l'article 62.1.b del Reial Decret Legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat Públic i l'article 58.1.b de la Llei 10/2010, de 9 de juliol, de la Generalitat, d'ordenació i gestió de la funció pública valenciana, es fa públic que, fetes les oportunes proves selectives per promoció interna, s'han nomenat els següents funcionaris de carrera, que han pres possessió dels càrrecs l'1 de gener de 2016:  
  
  
- M.ª Ángeles Jáudenes Vaquer amb DNI núm. 18324..., Carmen Pérez Luna amb DNI número 05229... i José Vicente del Campo Suller amb DNI núm. 18832..., com a auxiliars administratius, funcionaris de carrera, pertanyents al grup C, subgrup C2, escala d'administració general, subescala auxiliar, en virtut del Decret de l'Alcaldia número 3820, de 28 de desembre de 2015.  
  
Cosa que es fa pública per als efectes oportuns.  
  
Benicàssim, 29 de gener de 2016.- L'alcaldessa: Susana Marqués Escoín.
Diari Oficial de la Generalitat Valenciana


Sumari del DOGV 7823, del 07-07-2016 (2016/4737)

Notificació de la sentència dictada en el procediment de divorci contenciós número 1538/2015.
---------------------------------------------------------------------------------------------

### Dades del document

Número de DOGV
:   7823

Data del DOGV
:   07-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4737


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 1538/2015. [2016/4737]  
Família. Divorci contenciós número 001538/2015.  
Demandant: Estela María Parra Hurtado.  
Procuradora: Regina Muñoz García.  
Demandat: Jhon Alexander Garzón Agredo.  
Procurador/a: -  
Antonio Rodríguez-Moldes Peiró, lletrat de l'Administració de Justícia del Jutjat de Primera Instància número 9 de València, mitjançant aquest edicte faig saber que en les actuacions de família, divorci contenciós, seguides amb el número 001538/2015, a instàncies d'Estela María Parra Hurtado contra Jhon Alexander Garzón Agredo, en situació de rebel·lia, en què, en data 13 de juny de 2016, s'ha dictat la sentència que té la dispositiva que és com segueix:  
  
«Dispositiva  
Estime la demanada interposada per la representació processal d'Estela María Parra Hurtado contra Jhon Alexander Garzón Agredo i dispose la dissolució del matrimoni per divorci dels expressats, amb tots els efectes legals.  
Cada part ha de pagar les costes causades a la seua instància i les comunes a mitges.  
Comuniqueu aquesta resolució, una vegada siga ferm el pronunciament de divorci, al registre civil on conste inscrit el matrimoni.  
Aquesta és la meua sentència, contra la qual es pot interposar un recurs d'apel·lació en el termini de 20 dies comptats des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat, que pronuncie, mane i firme.»  
  
I perquè valga de notificació de forma deguda a Jhon Alexander Garzón Agredo, en rebel·lia, expedisc i firme aquest edicte.  
  
València, 13 de juny de 2016.- El lletrat de l'Administració de Justícia: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 7751, del 01-04-2016 (2016/1986)

Convocatòria d'una plaça d'agent de la policia local.
-----------------------------------------------------

### Dades del document

Número de DOGV
:   7751

Data del DOGV
:   01-04-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/1986


Data del document
:   23-03-2016

Organisme emissor
:   Ajuntament de Xirivella

Tipus de document
:   Anunci

Descriptors 

:   * Xirivella
    * concurs administratiu

Convocatòria d'una plaça d'agent de la policia local. [2016/1986]  
En el Butlletí Oficial de la Província de València número 6, de data 12 de gener de 2016, es van publicar les bases que han de regir en el procés de selecció, com a funcionari en propietat, mitjançant el sistema d'oposició per torn lliure, d'una plaça d'agent de policia, inclosa en l'oferta d'ocupació pública de l'exercici 2015.  
En el Butlletí Oficial de la Província de València número 33, de data 18 de febrer, es va publicar la correcció d'errors de les bases publicades en el Butlletí Oficial de la Província de València número 6, de 12 de gener.  
El termini de presentació d'instàncies serà de 20 dies naturals, comptats a partir de l'endemà de la publicació de l'extracte de les bases en el Boletín Oficial del Estado.  
  
Xirivella, 23 de febrer de 2016.- El regidor de Personal i Seguretat: Josep M. Moret i Cabuchola.
Diari Oficial de la Generalitat Valenciana


Sumari del DOGV 7805, del 14-06-2016 (2016/3952)

Notificació de la sentència dictada en el judici verbal número 87/2015.
-----------------------------------------------------------------------

### Dades del document

Número de DOGV
:   7805

Data del DOGV
:   14-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3952


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el judici verbal número 87/2015. [2016/3952]  
Judici: judici verbal 000087/2015.  
Part demandant: Europa Press Comunicación, SA.  
Part demandada: Emilio Alcaraz Paredes.  
Sobre: societats mercantils i cooperatives.  
  
En el judici a què es fa referència s'ha dictat la resolució que, literalment, és com segueix:  
  
«Dispositiva  
Estime íntegrament la demanda presentada per la procuradora dels tribunals Iciar Zamora Hernáiz, que actua en nom i representació de l'entitat mercantil Europa Press Comunicación, SA, contra Emilio Alcaraz Paredes, i condemne Emilio Alcaraz Paredes a pagar a l'entitat mercantil Europa Press Comunicación, SA, la quantitat de 3.949,56 euros, més totes aquelles quantitats que es reporten contra l'entitat mercantil Alcaraz & Estévez Multimedia (CAM), SL, en el procediment d'execució de títols judicials, tramitat al Jutjat de Primera Instància número 4 d'Alacant, amb el número d'actuacions 1347/2013, en concepte d'interessos i costes processals. Tot això amb expressa condemna a costes processals a la part demandada, Emilio Alcaraz Paredes.  
  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació, el qual s'haurà d'interposar en aquest jutjat en el termini de 20 dies a comptar des de la data de la notificació efectiva. De conformitat amb la Llei 10/2012, de 20 de novembre, la interposició del recurs d'apel·lació exigeix, en el cas de persones jurídiques, el pagament de la taxa judicial de 800 euros, més la quantitat variable que resulte de multiplicar 0,5 a la quantitat objecte del plet.  
Aquesta és la meua sentència, de la qual s'unirà un testimoniatge a les actuacions que l'han motivada, que pronuncie, mane i firme.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a dur a efecte la diligència de notificació de sentència.  
  
  
Alacant, 25 d'abril de 2016.- La lletrada de l'Administració de Justícia: Cristina Cifo González.
Diari Oficial de la Generalitat Valenciana


Sumari del DOGV 7765, del 21-04-2016 (2016/2544)

RESOLUCIÓ de 20 de maig de 2015, de la Universitat Politècnica de València, per la qual es publica el pla d'estudis de Màster Universitari en Enginyeria Aeronàutica.
---------------------------------------------------------------------------------------------------------------------------------------------------------------------

### Dades del document

Número de DOGV
:   7765

Data del DOGV
:   21-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2544


Data del document
:   20-05-2015

Organisme emissor
:   Universitat Politècnica de València

Tipus de document
:   Resolució

Correcció d'errades

RESOLUCIÓ de 20 de maig de 2015, de la Universitat Politècnica de València, per la qual es publica el pla d'estudis de Màster Universitari en Enginyeria Aeronàutica. [2016/2544]  
Obtinguda la verificació del pla d'estudis pel Consell d'Universitats, després de l'informe previ favorable de l'Agència Nacional d'Avaluació de la Qualitat i Acreditació, així com l'autorització de la comunitat autònoma de València, i establit el caràcter oficial del títol per acord del Consell de Ministres de 26 de desembre de 2014 (publicat en el BOE de 29.01.2015).  
Aquest Rectorat, de conformitat amb el que disposa l'article 35 de la Llei Orgànica 6/2001, de 21 de desembre, d'Universitats, en la redacció feta per la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, ha resolt publicar el pla d'estudis conduent a l'obtenció del títol oficial de Màster Universitari en Enginyeria Aeronàutica per la Universitat Politècnica de València.  
El pla d'estudis a què es refereix la present resolució queda estructurat tal com consta en l'annex d'aquesta.  
  
València, 20 de maig de 2015.- El rector: Francisco José Mora Mas.  
  
  
ANNEX  
Universitat Politècnica de València  
  
Pla d'estudis conduent al títol de:   
  
Màster Universitari en Enginyeria Aeronàutica   
per la Universitat Politècnica de València  
  
Branca de coneixement: Enginyeria Aeronàutica  
  
Distribució del pla d'estudis en crèdits ECTS per tipus de matèria:  
Tipus de matèria Crèdits ECTS  
Obligatòries 93.0  
Optatives 13.5  
Pràctiques externes 0  
Treball final de màster 13.5  
Total 120.0  
  
  
  
Organització del pla d'estudis per mòduls i matèries:  
  
ECTS  
Mòdul Mòdul Matèria ECTS  
Matèria Caràcter  
27 Ciències i tecnologies aeroespacials avançades Ciències i tecnologies aeroespacials avançades 27 Obligatori  
66 Comú aeronàutic Aeronavegació 10,5 Obligatori  
 Infraestructura 10,5 Obligatori  
 Vehicles   
aeroespacials 22,5 Obligatori  
 Sistemes  
 propulsius 22,5 Obligatori  
13,5 Bloc optatives Bloc optatives 13,5 Optatiu  
13,5 Treball final de màster Treball final   
de màster 13,5 Treball final de màster  
  
  
Per a ampliar informació sobre aquest pla d'estudis es pot consultar la pàgina web de la Universitat Politècnica de València: http.//www.upv.es.
Diari Oficial de la Generalitat Valenciana


Sumari del DOGV 7722, del 17-02-2016 (2016/943)

Adjudicació i formalització número 288/2015. Acord marc per al subministrament de medicaments estimulants de l'eritropoesi.
---------------------------------------------------------------------------------------------------------------------------

### Dades del document

Número de DOGV
:   7722

Data del DOGV
:   17-02-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/943


Data del document
:   09-02-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * adjudicació de contracte administratiu
    * contracte de subministraments

Adjudicació i formalització número 288/2015. Acord marc per al subministrament de medicaments estimulants de l'eritropoesi. [2016/943]  
1. Entitat adjudicadora  
a) Organisme: Generalitat Valenciana. Conselleria de Sanitat Universal i Salut Pública.  
b) Dependència que tramita l'expedient: Direcció General de Recursos Humans i Econòmics. Carrer Misser Mascó, 31, 46528 València. Telèfon 662 610 519, fax 471 704 004.  
c) Número d'expedient: 288/2015.  
  
2. Objecte del contracte  
a) Tipus de contracte: contracte de subministraments.  
b) Descripció de l'objecte: subministrament de medicaments estimulants de l'eritropoesi.  
c) Lots: 8.  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana número 7557, de 26 de juny de 2015.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert, regulació harmonitzada  
c) Forma: diversos criteris d'adjudicació.  
  
4. Pressupost base de licitació  
Pressupost anual:  
  
Pressupost estimat anual IVA exclòs Import IVA (4 %) Pressupost estimat anual IVA inclòs  
03.434.350,00 - 442.388,36 - 43.796.229,36 -  
  
  
Pressupost per lots: vegeu l'annex: «Lots, consums aproximats, preus màxims».  
  
Valor estimat de l'acord marc: 22.606.310,20 - (cinquanta-tres milions huitanta-sis mil sis-cents tres euros amb vint cèntims) IVA exclòs.  
  
  
Import dels contractes 57.931.877,00 -  
Import de modificació previst (20 %) 8.847.767,20 -  
  
  
5. Adjudicació i formalització de contracte  
a) Data d'adjudicació: 7 de desembre de 2015.  
b) Data de formalització del contracte: 15 de gener de 2016.  
c) Contractistes:  
  
Empresa CIF  
Amgen, SA A-59363655  
Hospira Productos Farmacéuticos y Hospitalarios, SL O92057411  
Janssen-Cilag, SA A-28925899  
Laboratorios Normon, SA A-28456820  
Roche Farma, SA A-08023145  
Sandoz Farmacéutica, SA F36676717  
  
  
d) Nacionalitat: espanyola.  
e) Import d'adjudicació: indeterminat. Acord marc que fixa preus màxims per a un consum estimat.  
  
València, 9 de gener de 2016.- El director general de Recursos Humans i Econòmics: Justo Herrera Gómez.
Diari Oficial de la Generalitat Valenciana


Sumari del DOGV 7937, del 15-12-2016 (2016/9076)

Notificació de la sentència dictada en el procediment de divorci contenciós número 745/2015.
--------------------------------------------------------------------------------------------

### Dades del document

Número de DOGV
:   7937

Data del DOGV
:   15-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9076


Organisme emissor
:   Jutjat de Primera Instància i Instrucció Número 5 de Vinaròs

Tipus de document
:   Edicte

Notificació de la sentència dictada en el procediment de divorci contenciós número 745/2015. [2016/9076]  
Procediment: Família. divorci contenciós 000745/2015  
De: José Antonio Zaragoza Traver.  
Procuradora: M.ª Ángeles Bofill Fibla.  
Contra: Saniel Santiago Fraga Montalvo.  
Procurador/a: -  
  
En aquest procediment de divorci contenciós 745/2015, seguit a instàncies de José Antonio Zaragoza Traver contra a Saniel Santiago Fraga Montalvo, s'ha dictat la sentència que té l'encapçalament i la dispositiva que, literalment, són com segueix:  
  
«Jutjat de Primera Instància número 5 de Vinaròs  
Procediment: divorci contenciós 000745/2015  
Sentència número 106/2015  
Jutgessa que la dicta: Isabel María Gallego García.  
Lloc: Vinaròs.  
Data: 22 de juny de 2016.  
Isabel María Gallego García, jutgessa de Primera Instància i Instrucció número 5 de Vinaròs, ha conegut aquestes actuacions de judici de divorci contenciós número 745/2015, promogudes a instàncies de José Antonio Zaragoza Traver, representat per la procuradora dels tribunals M.ª Ángeles Bofill Fibla i defensat per la lletrada María Amparo Ibáñez Sanmartín, contra Saniel Santiago Fraga Montalvo, declarat en situació de rebel·lia processal.  
  
Dispositiva  
Declare la dissolució per causa de divorci del matrimoni format per José Antonio Zaragoza Traver i Saniel Santiago Fraga Montalvo, amb tots els efectes establits ex lege per a aquesta situació.  
  
No hi pertoca la imposició de costes.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació dins del termini de 20 dies.  
  
Una vegada siga ferma s'haurà d'inscriure al Registre Civil d'Alcalà de Xivert i al marge de les inscripcions del matrimoni.  
Aquesta és la sentència, que pronuncie, mane i firme.»  
I atés que el demandat, Saniel Santiago Fraga Montalvo, es troba en parador desconegut, expedisc aquest edicte a fi que li valga de notificació de forma deguda.  
  
Vinaròs, 22 de juliol de 2016.- La lletrada de l'Administració de justícia: Sara Guillén Marzal.